HAREIDKOMMUNE

**REFERAT FRÅ**

**Felles ordførar- og rådmannsmøte i 7-stjerna**

**DATO:** 15.06.18

**STAD:** Melshorn hotell på Hareid

**TIL STADES:** Ørsta ved ordførar Svein Aam og rådmann Wenke Solheim

 Volda ved ordførar Jørgen Amdam og ass rådmann Asbjørn Moltudal

 Vanylven ved ordførar Lena Landsverk Sande og rådmann Andreas Chr. Nørve

 Sande ved ordførar Dag Vågen og kst. Rådmann Oddbjørn Indregård

 Ulstein ved ordførar Knut Erik Engh

 Hareid ved ordførar Anders Riise og rådmann Ragnhild Velsvik Berge

Foredragshaldar: Geir Vinsand

**FRÅVERANDE**: Rune Sjurgard, Ein Vik Arset

**REFERENT:** Ragnhild Velsvik Berge

1. **Stad Skipstunell**

Ordførar Lena Landsverk Sande presenterer status i arbeidet med Stad skipstunell, etter at KS2-rapporten konkluderer med negativ nyttverdi på -3,1 mrd. kroner. Lena formulerer eit felles saksframlegg som skal leggast fram for kommunestyra, evt formannskap for vedtak raskast råd.

1. **Utvikling av kommunesamarbeidet på Søre Sunnmøre. Om vegval og mulige regionale posisjonar ved Geir Vinsand**
	1. Dagens tema er ikkje knytt til diskusjonar om kommunesamanslåing eller samanslutning. Spørsmålet er om det går an å hauste nokre av fruktene ved samarbeid utan å gå til det skrittet å fusjonere. Politisk samordning/felles opptreden og felles fagleg mobilisering.

Det er viktig å vere merksam på kva som skjer i Ålesund og den øvrige omverden. Kva er gode strategiske grep no i denne fasen det det vert mobilisert. Kva er utenrikspolitikken til kommunen/kommunesamarbeidet ? kva er muligheitene i påvirkningskrafta ? Vi burde til dømes tatt hand om havforvaltninga.

* 1. NB: Det skal lagast ei innovasjonsmelding for offentleg sektor i 2020. Det er tid for å tenke samanheng i forvaltninga.
	2. Sektorprinsippet vil alltid stå sentralt i det statlige forvaltning. Det same har fylkeskommunen lagt seg på. Det breie samfunnsperspektivet vil glippe. Den regionale forvaltning må difor i langt større grad forankrast i den kommunale forvaltning.
	3. Frå 36 til 26 kommunar i Møre og Romsdal. Det er ikkje til å leve med for kommunane er så ulike, - frå 2172 innbyggarar til 65065…
	4. Det vil i det vidare verte ei tospora reform
		1. Regionkommunar
		2. Forsterka interkommunalt samarbeid – kommuneblokker
	5. Fasen framover no er å arbeide på samhandling om tenester, ikkje berre funksjonar
	6. Det kan kome krav om samarbeid for å få tilgang til midlar. Reformene vil rette seg meir mot samarbeidsorgan, og ikkje den enkelte kommune. Det vert pisk og gulrot…
	7. Vi er gode på administrativt samarbeid, men veldig dårlige på politisk samarbeid og mobiliering. Sjå til regionrådet i Nordhordaland. Dei samarbeider om eit stort helsehus for regionen. Lag eit regionalt utviklingsprogram for 7k.
	8. Vi har ei ekstrem rådhustettheit. Mykje paralelladministrasjon = kvar kommune løyser same oppgåvene.
	9. Eksempel på kva som kan vurderast på Søre:
		1. Felles plankontor (ikkje kommunale, men felles/regionale forhold)
		2. Nytt nærings- og innovasjonskontor
		3. Helsehus
		4. Pedagogisk ressurssenter og utviklingskontor, inkl ansvar for vidaregåande skule
		5. Eit eller to NAV-kontor med utvida ansvar for arbeidsmobilisering og tiltak
		6. Senter for digital tenesteutvikling – jobbe med kva vi konkret skal ha i den enkelte kommune. Tilpasningskompetanse
		7. Felles økonomikontor (ikkje strategisk økonomikompetanse for ein må ikkje svekke rådmannsfunksjonen, men funksjonar som lønn, skatt, rekneskap. Burde kanskje brukt dei namna for å få dette til.)
		8. Felles brannvesen
		9. Felles renovasjonsselskap
	10. Begrepsavklaring er avgjerande viktig ! Mange tek til orde for at vi bør skilje funksjon og kontor, eller avdelingsbegrep
	11. Det er viktig å halde på samarbeidet med Sunnmøre regionråd. Obs Ålesund si rolle kontra omlandet. Vi treng å samhandle tett i dette forumet med ordførar og rådmenn på Søre Sunnmøre, og vi må gå saman om ein felles administrativ ressurs for sakshandsaming og framdrift.
	12. På plansida, areal og transport er det mykje å samordne. Ta ansvaret og be fylkesmannen om planressursar.
	13. Sats på eit helsehus i indre og eitt i ytre
	14. Lag eit pedagogisk utviklingssenter
	15. Gå saman om felles NAV-kontor
	16. Det kan gjerast slik:
		1. Hareid: kommunedelssenter med helsehus og digitale tenester
		2. Ulstein: region- og administrasjonssenter for ytre
		3. Herøy kystsenter og vertskommune for ny havforvaltning, blått kompetansesenter
		4. Sande: kommunedelsenter med regionalt vertskommunesenter, forsøk med ny modell for øyforvaltning
		5. Vanylven: kommunedelsenter med regionalt vertskommuneansvar
		6. Ørsta: regionsenterfunksjonar og regionalt tyngdepunktansvar
		7. Volda: regionsenterfunksjonar og regionalt tyngdepunktansvar
	17. Vi bør gå saman om nokre prinsipp eller intensjonserklæring med utgangspunkt i balansert arbeidsdeling
	18. Endra organisering
		1. Rådmenn må ta ansvar for å leie dette arbeidet, og her må vere ein sekretærressurs.
1. **Orientering om tingretten i Volda ved sorenskrivar Elisabeth Wiik**

Søre Sunnmøre tingrett er ein viktig institusjon for omlandet. Den er nedleggingstruga og det er sorenskrivaren si oppmoding at det politiske miljøet arbeider for å gå saman om å bevare og styrke tingretten. Sorenskrivaren i Ålesund ynskjer å legge ned i Volda. Dette fører til samarbeidsutfordringar som har ført til at Volda samarbeider meir med Molde og Kristiansund.

Det er 66 tingrettar i Norge i dag. Det er ynskje om å få det ned i 19. Her er veldig god rekruttering og stor søkjarmasse. Der er 7 tilsette i Volda i dag. Kvifor er desse så viktige ? Mange av dei som arbeider her drar etter ei tid ut og etablerer eigne advokatfirma. Desse skaper arbeidsplassar. Her er veldig flinke lokale advokatar lokalt. Det er ingen grunn til å rekruttere frå Ålesund. Jordskifteretten er vel etablert i Ørsta. Det er ein sterk domstol.

1. Vegen vidare når det gjeld samhandling i sjustjerne rådmann/ordførar
* Horningdal vert invitert med i forumet
* Ein skil mellom det strategiske og det utøvande når det gjeld tenestefunksjonen. Den strategiske dimensjonen skal ligge igjen i kommunane, men vi ynskjer å gå vidare på samarbeid når det gjeld funksjonar. Vi skal samhandle om strategiske grep for sjustjerna. Dette skal skje med utgangspunkt i dette samhandlingsorganet.
* Vår samhandling vil styrke samarbeidet i Sunnmøre regionrådet
* Vi må identifisere fellesområde som vi ynskjer å samarbeide vidare om, og huske at ting tek tid
* Wenke skriv søknad om ein administrativ ressurs
* Asbjørn lager eit felles saksframlegg for tingretten
* Neste år lager vi felles uttale til kollektivtransportplanen på fylket
* Andreas og Lena tek det praktiske ansvaret i høve neste samling som vert i Ørsta.